Porfirio Meneses Lazón

Wikipidiyaman

Porfirio Meneses Lazón sutiyuq runaqa (1915 watapi paqarisqa Wanta llaqtapi Ayakuchu Suyu, Piruwpi) piruwanu qhichwa simipi kastilla simipipas qillqaqmi.

Porfirio Menesesqa paqarisqanpa Wanta llaqtamantas 1922 watapi Lima llaqtatas rirqan. 1935 watapi Wantata kutispa 1940 watakama chaypi tiyarqan. Chay Wanta llaqtapi runakunap kawsasqanmantaqa Achikyay willaykuna nisqa qillqasqanpi willanmi. 1997 watapi Macedonio Villafán-wan "Mama llaqta qhichwa willakuy yallinakuy t'inka" nisqatam (premio de cuento del Concurso Nacional de Literatura Quechua chaskirqan.

Tabla de contenidos

[allichay] Qillqasqankuna

  • Sólo un camino tiene el río (kastilla simipi), "Mayuqa ch'ullam ñanniyuq" (Lima, Editorial Universo, 1975)
  • Suyaypa llaqtan: Harawikuna (Lima, Mosca Azul Editores, 1988)
  • Yana kachapurikuna: César Vallejo-pa qillqasqan Los heraldos negros nisqamanta qhichwa simiman t'ikrasqa (Biblioteca de Cultura Quechua Contemporánea n° 1. Lima, Universidad Nacional Federico Villarreal, 1997)
  • Achikyay willaykuna (Biblioteca de Cultura Quechua Contemporánea n°4. Lima, Universidad Nacional Federico Villarreal, 1998).

[allichay] Achikyay willaykuna

Achikyay willaykuna nisqa liwruqa suqta willakuyniyuqmi, llakiypaq asiypaqpas.

Warmichaykita waylluy sutiyuq asiypaq willakuypiqa huk warmis machaq qilla qusanta wasinmanta qarqun. Kawsayninchik kutimuptin nisqa willakuypitaq huk katuliku inlisyapi altar ruray kamayuq protestanteman t'ikrakun, hukmanta altar ruraq tukuspa.

Tayta Matías Urquni nisqa llakiypaq willakuypiqa huk runa tayta mamawan Limamanta kutimuspa Wankayu anta kuru sayanapi mana mayordomonta tinkuspa chaki-chakintam Wanta llaqtapi kaq wasinman rinanmi atin.

Muti maskaypi warmi tarikuy nisqa willakuytaq huk millp'uq maqt'amantam willan.

Hukpa wasin nisqa willakuyqa llamk'aq masinkunap ñakarichisqan guardia civil runamantam willan.

Yupinta qatispa nisqa willakuytaq qari warmip yanqa munanakuyninmanta willan.

[allichay] Iñi

[allichay] Hawa Tinkikuna